GEEN volk is meer trots op die prestasies van sy voorgeslagte as die Afrikaner nie, en die ossewa was nog altyd by ons 'n simbool van die pionierslewe van ons voorvaders.
Jannie kom daar van Mafeking se wêreld, waar hy ook sy eie boereorkes met'n groot mate van sukses lei. Hy bespeel nie alleen die kitaar nie, maar is ook 'n vaardige konsertinaspeler, en behalwe dit alles het daar al talle Afrikaanse melodieë uit sy pen verskyn.
Op hierdie plaat is 'n wye verskeidenheid nommers vasgelê, iets vir 'n ieder, 'n elk en 'n enkelte, en ons vertrou dat Jannie van Tonder se oorspronklike vertolkings u baie genotvolle uurtjies sal verskaf. J .J .L.
Die ghitaar bly altyd 'n mooi instrument en ons kan bly wees dat daar nog manne is wat die ghitaar op hierdie manier bespeel - 'n styl wat ons ou mense maar te goed geken het,maar wat vandag besig is om uit te sterf.
Weereens daal die son se laaste strale oor Mafeking. Dan skielik en onverwags, verlig 'n enkele weerligstraal die wolke, en dan, reën, hael en Donder. Die reëndruppels stort in stortbuie neer, tot daar later riviere reënwater huppelend na die spruit rol, en die spruit sy walle oorstoot en dan, langsamerhand stukkie vir stukkie meevoer in die mal rollende gemaal na die groot rivier. Die hael saai verwoesting onder die gesaaides en vrugte lê in hope onder die bome tussen die kleed van spierwit hael.
Die warm strale van die son verander die bittere koue wat die haelstorm nagelaat het in 'n vars koel atmosfeer. Die deur van 'n plaaswoning gaan stadig oop en 'n fris Boerseun vee die laaste slaap uit sy oë met 'n sterk bruingebrande hand. Dan betrag hy die skade wat die storm aangerig het, en met 'n weemoedige gevoel betree hy die agterplaas. Maar tog speel daar 'n glimlag om sy mond, omdat die lang teisterende droogte uiteindelik gebreek is.
Dis nou weer aan die werk spring, van vooraf begin, plant, saai, ploeg en werk sweet tussen sy breë blaaie in straaltjies afrol. "Jafta, Rinkaals, opstaan! maak wakker die volk!" weerklink sy helder stem oor die werf.
Hy hef sy oë na die hemel, 'n paar sagte woorde verlaat sy lippe, "Dankie Heer vir die reën". Dan haal hy sy pyp uit en sy sak en begin dit stadig te stop.